ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Νοεμβρίου 2008 για την έγκριση των ετήσιων και των πολυετών προγραμμάτων για την εκρίζωση, τον έλεγχο και την επιτήρηση ορισμένων ζωικών ασθενειών και ζωονόσων τα οποία υπέβαλαν τα κράτη μέλη για το 2009 και τα επόμενα έτη, καθώς και της χρηματοδοτικής συνδρομής της Κοινότητας στα προγράμματα αυτά [κοινοποιηθείσα υπό τον αριθμό Ε(2008) 7415] (2008/897/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 24 παράγραφος 5, Εκτιμώντας τα ακόλουθα: (1) Η απόφαση 90/424/ΕΟΚ ορίζει τις διαδικασίες που διέπουν τη χρηματοδοτική συνδρομή της Κοινότητας σε προγράμματα εκρίζωσης, ελέγχου και επιτήρησης των ζωικών ασθενειών και των ζωονόσων. (2) Επιπροσθέτως, το άρθρο 24 παράγραφος 1 της απόφασης 90/424/ΕΟΚ προβλέπει την καθιέρωση κοινοτικού χρηματοδοτικού μέσου για την επιστροφή των δαπανών που επιβαρύνουν τα κράτη μέλη για τη χρηματοδότηση των εθνικών προγραμμάτων εκρίζωσης, ελέγχου και επιτήρησης των ζωικών ασθενειών και των ζωονόσων που απαριθμούνται στο παράρτημα της εν λόγω απόφασης. (3) Η απόφαση 2006/965/ΕΚ του Συμβουλίου, της 19ης Δεκεμβρίου 2006, για την τροποποίηση της απόφασης 90/424/ΕΟΚ σχετικά με ορισμένες δαπάνες στον κτηνιατρικό τομέα (2) θεσπίζει νέα διάταξη που αντικαθιστά το άρθρο 24. Δυνάμει μεταβατικών μέτρων, η απόφαση 2006/965/ΕΚ προβλέπει ότι τα προγράμματα που αφορούν την ενζωοτική λεύκωση των βοοειδών και τη νόσο του Aujeszky μπορούν να εξακολουθήσουν να χρηματοδοτούνται έως τις 31 Δεκεμβρίου 2010. (4) Η απόφαση 2008/341/ΕΚ της Επιτροπής, της 25ης Απριλίου 2008, σχετικά με τον καθορισμό κοινοτικών κριτηρίων για τα εθνικά προγράμματα εκρίζωσης, ελέγχου και επιτήρησης ορισμένων ζωικών ασθενειών και ζωονόσων (3) προβλέπει ότι τα προγράμματα που υποβάλλουν τα κράτη μέλη πρέπει, προκειμένου να εγκριθούν βάσει του χρηματοδοτικού μέσου που προβλέπεται στο άρθρο 24 παράγραφος 1 της απόφασης 90/424/ΕΟΚ, να πληρούν τα κριτήρια που θεσπίζονται στο παράρτημα της απόφασης 2008/341/ΕΚ. (5) Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (4), προβλέπει την εφαρμογή από τα κράτη μέλη ετήσιων προγραμμάτων για την επιτήρηση των μεταδοτικών σπογγωδών εγκεφαλοπαθειών (ΜΣΕ) στα βοοειδή και στα αιγοπρόβατα. (6) Η οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών (5) προβλέπει επίσης την εκτέλεση από τα κράτη μέλη προγραμμάτων επιτήρησης των πουλερικών και των άγριων πτηνών προκειμένου να συμβάλλουν, μεταξύ άλλων, με βάση τακτικά επικαιροποιημένες αξιολογήσεις κινδύνου, στη γνώση των απειλών που προέρχονται από τα άγρια πτηνά σε σχέση με οποιονδήποτε ιό της γρίπης των πτηνών. Τα εν λόγω ετήσια προγράμματα επιτήρησης και η χρηματοδότησή τους πρέπει επίσης να εγκριθούν. (7) Ορισμένα κράτη μέλη έχουν υποβάλει ετήσια προγράμματα στην Επιτροπή για την εκρίζωση, τον έλεγχο και την επιτήρηση των ζωικών ασθενειών, προγράμματα ελέγχων που στοχεύουν στην πρόληψη των ζωονόσων καθώς και ετήσια προγράμματα επιτήρησης για την εκρίζωση και την επιτήρηση ορισμένων μεταδοτικών σπογγωδών εγκεφαλοπαθειών (ΜΣΕ) για τα οποία επιθυμούν να λάβουν χρηματοδοτική συνδρομή από την Κοινότητα. (8) Το 2008 ορισμένα πολυετή προγράμματα που υποβλήθηκαν από τα κράτη μέλη για την εκρίζωση, τον έλεγχο και την επιτήρηση των ζωικών ασθενειών εγκρίθηκαν δυνάμει της απόφασης 2007/782/ΕΚ της Επιτροπής (6). Η ανάληψη των δαπανών για τα εν λόγω πολυετή προγράμματα εγκρίθηκε σύμφωνα με το άρθρο 76 παράγραφος 3 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (7). Για τα προγράμματα αυτά η πρώτη δημοσιονομική δέσμευση έγινε μετά την έγκρισή τους. Κάθε επόμενη ετήσια ανάληψη δαπανών θα πρέπει να καθορίζεται από την Επιτροπή σύμφωνα με την εκτέλεση του προγράμματος για το προηγούμενο έτος, βάσει της απόφασης για τη χορήγηση συνδρομής που αναφέρεται στο άρθρο 24 παράγραφος 5 της απόφασης 90/424/ΕΟΚ. (9) Η Επιτροπή αξιολόγησε τα ετήσια προγράμματα που υποβλήθηκαν από τα κράτη μέλη καθώς και το επόμενο (δεύτερο) έτος των πολυετών προγραμμάτων που εγκρίθηκαν το 2008, τόσο από κτηνιατρική όσο και από οικονομική άποψη. Διαπιστώθηκε ότι τα προγράμματα αυτά είναι σύμφωνα με τη σχετική κοινοτική κτηνιατρική νομοθεσία και ιδίως με τα κριτήρια που θεσπίζονται στην απόφαση 2008/341/ΕΚ. (10) Λαμβανομένης υπόψη, αφενός, της σημασίας των ετήσιων και πολυετών προγραμμάτων για την επίτευξη των κοινοτικών στόχων στον τομέα της υγείας των ζώων και της δημόσιας υγείας και, αφετέρου, της υποχρεωτικής εφαρμογής σε όλα τα κράτη μέλη των προγραμμάτων για τις ΜΣΕ και τη γρίπη των πτηνών, είναι σκόπιμο να καθοριστεί το κατάλληλο ποσοστό χρηματοδοτικής συνδρομής της Κοινότητας για την επιστροφή των δαπανών που επιβαρύνουν τα οικεία κράτη μέλη για τα μέτρα που προβλέπονται στην παρούσα απόφαση, έως ένα μέγιστο ποσό για κάθε πρόγραμμα. (11) Η οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (8) προβλέπει ότι τα κράτη μέλη που διαπιστώνουν ότι έχουν μολυνθεί από μία ή περισσότερες από τις ασθένειες που αναφέρονται στο μέρος II του παραρτήματος IV της εν λόγω οδηγίας πρέπει να εκπονούν προγράμματα για την εκρίζωση αυτής της ασθένειας. (12) Το άρθρο 17 του κανονισμού (ΕΚ) αριθ. 1198/2006 του Συμβουλίου, της 27ης Ιουλίου 2006, για το Ευρωπαϊκό Ταμείο Αλιείας (9) προβλέπει ότι τα κράτη μέλη εκπονούν επιχειρησιακά προγράμματα για την υλοποίηση των πολιτικών και των προτεραιοτήτων που θα συγχρηματοδοτηθούν από το Ευρωπαϊκό Ταμείο Αλιείας. Το άρθρο 32 του ίδιου κανονισμού προβλέπει ότι η Κοινότητα μπορεί να συνεισφέρει στη χρηματοδότηση του ελέγχου και της εξάλειψης νόσων στην υδατοκαλλιέργεια υπό τους όρους της απόφασης 90/424/ΕΟΚ. Σύμφωνα με την απόφαση 90/424/ΕΟΚ, τα κράτη μέλη μπορούν να προβλέπουν κονδύλια στο πλαίσιο των επιχειρησιακών προγραμμάτων για την εκρίζωση ασθενειών σε υδατοκαλλιέργειες, οι οποίες αναφέρονται στο παράρτημα της απόφασης 90/424/ΕΟΚ. (13) Ορισμένα κράτη μέλη κατάρτισαν πολυετή προγράμματα για την εκρίζωση ορισμένων ασθενειών των υδρόβιων ζώων, που αναφέρονται στο μέρος II του παραρτήματος IV της οδηγίας 2006/88/ΕΚ και στο παράρτημα της απόφασης 90/424/ΕΟΚ. Τα προγράμματα αυτά αξιολογήθηκαν από τεχνική άποψη από την Επιτροπή και πρέπει, συνεπώς, να εγκριθούν. (14) Για την καλύτερη διαχείριση, την αποτελεσματικότερη χρήση των κοινοτικών πόρων και τη βελτίωση της διαφάνειας, είναι επίσης αναγκαίο να καθοριστεί για κάθε πρόγραμμα (με εξαίρεση τα πολυετή προγράμματα για την εκρίζωση ορισμένων ασθενειών των υδρόβιων ζώων, για τα οποία η χρηματοδοτική συνδρομή θα καθοριστεί μετά την τεχνική τους έγκριση), κατά περίπτωση, το μέσο ποσό των δαπανών προς επιστροφή στα κράτη μέλη για ορισμένες δαπάνες όπως οι δοκιμές που χρησιμοποιούνται στα κράτη μέλη και η αποζημίωση των κατόχων για τις απώλειες λόγω της σφαγής ή λόγω της θανάτωσης και καταστροφής ζώων. (15) Με βάση τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (10), τα προγράμματα εκρίζωσης και επιτήρησης των ζωικών ασθενειών χρηματοδοτούνται από το Ευρωπαϊκό Γεωργικό Ταμείο Εγγυήσεων. Για σκοπούς δημοσιονομικού ελέγχου, πρέπει να εφαρμόζονται τα άρθρα 9, 36 και 37 του εν λόγω κανονισμού. (16) Η χρηματοδοτική συνδρομή της Κοινότητας πρέπει να χορηγείται υπό τον όρο ότι οι προβλεπόμενες ενέργειες υλοποιούνται όντως και ότι οι αρμόδιες αρχές παρέχουν όλες τις απαραίτητες πληροφορίες εντός των προθεσμιών που καθορίζονται στην παρούσα απόφαση. (17) Για λόγους διοικητικής αποτελεσματικότητας, όλες οι δαπάνες που υποβάλλονται για χρηματοδοτική συνεισφορά από την Κοινότητα εκφράζονται σε ευρώ. Σύμφωνα με τον κανονισμό (ΕΚ) αριθ. 1290/2005, η ισοτιμία για τις δαπάνες σε άλλο νόμισμα εκτός του ευρώ πρέπει να είναι η τελευταία ισοτιμία της Ευρωπαϊκής Κεντρικής Τράπεζας πριν από την πρώτη ημέρα του μήνα κατά τον οποίο το ενδιαφερόμενο κράτος μέλος υποβάλλει τη σχετική αίτηση. (18) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: ΚΕΦΑΛΑΙΟ I ΕΤΗΣΙΑ ΠΡΟΓΡΑΜΜΑΤΑ Άρθρο 1 Βρουκέλλωση των βοοειδών 1. Τα προγράμματα για την εκρίζωση της βρουκέλλωσης των βοοειδών που έχουν υποβληθεί από την Ιρλανδία, την Ισπανία, την Ιταλία, τη Μάλτα, την Κύπρο, την Πορτογαλία και το Ηνωμένο Βασίλειο εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες εργαστηριακών δοκιμών, την αποζημίωση των κατόχων για την αξία των ζώων που έχουν σφαγεί στο πλαίσιο των προγραμμάτων αυτών καθώς και για την αγορά εμβολίων, και δεν υπερβαίνει τα ακόλουθα ποσά: α) 1 100 000 ευρώ για την Ιρλανδία· β) 3 000 000 ευρώ για την Ισπανία· γ) 5 000 000 ευρώ για την Ιταλία· δ) 77 000 ευρώ για την Κύπρο· ε) 20 000 ευρώ για τη Μάλτα· στ) 1 400 000 ευρώ για την Πορτογαλία· ζ) 2 000 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) : για δοκιμή rose bengal : 0,2 ευρώ ανά δοκιμή· β) : για δοκιμή οροσυγκόλλησης : 0,2 ευρώ ανά δοκιμή· (γ) : για δοκιμή σύνδεσης του συμπληρώματος : 0,4 ευρώ ανά δοκιμή· (δ) : για δοκιμή ELISA : 1 ευρώ ανά δοκιμή· (ε) : για ζώα που έχουν σφαγεί : 375 ευρώ ανά ζώο. Άρθρο 2 Φυματίωση των βοοειδών 1. Τα προγράμματα για την εκρίζωση της φυματίωσης των βοοειδών που έχουν υποβληθεί από την Ιρλανδία, την Ισπανία, την Ιταλία, την Πολωνία και την Πορτογαλία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες δοκιμών φυματινισμού και δοκιμών γ-ιντερφερόνης και την αποζημίωση των κατόχων για την αξία των ζώων που έχουν σφαγεί στο πλαίσιο των προγραμμάτων αυτών, και δεν υπερβαίνει τα ακόλουθα ποσά: α) 2 000 000 ευρώ για την Ιρλανδία· β) 5 000 000 ευρώ για την Ισπανία· γ) 2 700 000 ευρώ για την Ιταλία· δ) 1 100 000 ευρώ για την Πολωνία· ε) 1 000 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) : για δοκιμή φυματινισμού : 1 ευρώ ανά δοκιμή· β) : για δοκιμή γ-ιντερφερόνης : 5 ευρώ ανά δοκιμή· γ) : για ζώα που έχουν σφαγεί : 375 ευρώ ανά ζώο. Άρθρο 3 Βρουκέλλωση των αιγοπροβάτων 1. Τα προγράμματα για την εκρίζωση της βρουκέλλωσης των αιγοπροβάτων που έχουν υποβληθεί από την Ελλάδα, την Ισπανία, την Ιταλία, την Κύπρο και την Πορτογαλία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για την αγορά εμβολίων, για τις δαπάνες εργαστηριακών δοκιμών και την αποζημίωση των κατόχων για την αξία των ζώων τους που έχουν σφαγεί στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 250 000 ευρώ για την Ελλάδα· β) 4 500 000 ευρώ για την Ισπανία· γ) 4 000 000 ευρώ για την Ιταλία· δ) 75 000 ευρώ για την Κύπρο· ε) 1 100 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) : για δοκιμή rose bengal : 0,2 ευρώ ανά δοκιμή· β) : για δοκιμή σύνδεσης του συμπληρώματος : 0,4 ευρώ ανά δοκιμή· γ) : για ζώα που έχουν σφαγεί : 50 ευρώ ανά ζώο. Άρθρο 4 Καταρροϊκός πυρετός του προβάτου σε περιοχές όπου ενδημεί η νόσος ή σε περιοχές υψηλού κινδύνου 1. Τα προγράμματα για την εκρίζωση και την επιτήρηση του καταρροϊκού πυρετού των προβάτων που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Φινλανδία, και τη Σουηδία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες των εργαστηριακών δοκιμών με σκοπό την ιολογική, την ορολογική και την εντομολογική επιτήρηση καθώς και την αγορά παγίδων και εμβολίων, και δεν υπερβαίνει τα ακόλουθα ποσά: α) 1 200 000 ευρώ για το Βέλγιο· β) 5 000 ευρώ για τη Βουλγαρία· γ) 790 000 ευρώ για την Τσεχική Δημοκρατία· δ) 840 000 ευρώ για τη Δανία· ε) 4 100 000 ευρώ για τη Γερμανία· στ) 10 000 ευρώ για την Εσθονία· ζ) 1 000 000 ευρώ για την Ιρλανδία· η) 50 000 ευρώ για την Ελλάδα· θ) 16 100 000 ευρώ για την Ισπανία· ι) 19 100 000 ευρώ για τη Γαλλία· ια) 9 000 000 ευρώ για την Ιταλία· ιβ) 70 000 ευρώ για τη Λεττονία· ιγ) 50 000 ευρώ για τη Λιθουανία· ιδ) 220 000 ευρώ για το Λουξεμβούργο· ιε) 500 000 ευρώ για την Ουγγαρία· ιστ) 5 000 ευρώ για τη Μάλτα· ιζ) 2 100 000 ευρώ για τις Κάτω Χώρες· ιη) 1 500 000 ευρώ για την Αυστρία· ιθ) 500 000 ευρώ για την Πολωνία· κ) 3 200 000 για την Πορτογαλία· κα) 250 000 ευρώ για τη Ρουμανία· κβ) 250 000 ευρώ για τη Σλοβενία· κγ) 50 000 ευρώ για τη Φινλανδία· κδ) 370 000 ευρώ για τη Σουηδία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή ELISA: 2,5 ευρώ ανά δοκιμή· β) για δοκιμή PRC: 10 ευρώ ανά δοκιμή· γ) για την αγορά εμβολίων: 0,3 ευρώ ανά δόση. Άρθρο 5 Σαλμονέλωση (ζωονοσογόνος σαλμονέλα) σε σμήνη αναπαραγωγής, ωοπαραγωγής και κρεατοπαραγωγής του είδους Gallus gallus 1. Τα προγράμματα για τον έλεγχο ορισμένων μορφών ζωονοσογόνου σαλμονέλας σε σμήνη αναπαραγωγής, ωοπαραγωγής και κρεατοπαραγωγής του είδους Gallus gallus, που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, την Εσθονία, τη Γερμανία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λεττονία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβακία, τη Σλοβενία και το Ηνωμένο Βασίλειο εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες βακτηριολογικών δοκιμών και δοκιμών για τον προσδιορισμό οροτύπου στο πλαίσιο επίσημης δειγματοληψίας, την αποζημίωση των κατόχων για την αξία των πτηνών που έχουν θανατωθεί και καταστραφεί και των αυγών που έχουν καταστραφεί, για την αγορά εμβολίων και τη διεξαγωγή εργαστηριακών δοκιμών για να επαληθευτεί η αποτελεσματικότητα της απολύμανσης και δεν υπερβαίνει τα ακόλουθα ποσά: α) 850 000 ευρώ για το Βέλγιο· β) 30 000 ευρώ για τη Βουλγαρία· γ) 1 400 000 ευρώ για την Τσεχική Δημοκρατία· δ) 75 000 ευρώ για τη Δανία· ε) 25 000 ευρώ για την Εσθονία· στ) 600 000 ευρώ για τη Γερμανία· ζ) 40 000 ευρώ για την Ιρλανδία· η) 550 000 ευρώ για την Ελλάδα· θ) 4 750 000 ευρώ για την Ισπανία· ι) 3 250 000 ευρώ για τη Γαλλία· ια) 1 100 000 ευρώ για την Ιταλία· ιβ) 76 000 ευρώ για την Κύπρο· ιγ) 270 000 ευρώ για τη Λεττονία· ιδ) 16 000 ευρώ για το Λουξεμβούργο· ιε) 1 450 000 ευρώ για την Ουγγαρία· ιστ) 110 000 ευρώ για τη Μάλτα· ιζ) 1 700 000 για τις Κάτω Χώρες· ιη) 525 000 ευρώ για την Αυστρία· ιθ) 1 550 000 ευρώ για την Πολωνία· κ) 500 000 για την Πορτογαλία· κα) 450 000 ευρώ για τη Ρουμανία· κβ) 625 000 ευρώ για τη Σλοβακία· κγ) 25 000 ευρώ για τη Σλοβενία· κδ) 20 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) : για βακτηριολογική δοκιμή (καλλιέργεια) : 5,0 ευρώ ανά δοκιμή· β) : για την αγορά μίας δόσης εμβολίου : 0,05 ευρώ ανά δόση· γ) : για τον προσδιορισμό του οροτύπου σχετικών απομονωθέντων στελεχών Salmonella spp. : 20 ευρώ ανά δοκιμή· δ) : για την ανάλυση με σκοπό να επαληθευτεί η αποτελεσματικότητα της χρήσης απολυμαντικών : 5,0 ευρώ ανά δοκιμή· ε) : για τη θανάτωση και καταστροφή πτηνού αναπαραγωγής του είδους Gallus gallus : 3,5 ευρώ ανά πτηνό· στ) : για τη θανάτωση και καταστροφή πτηνού ωοπαραγωγής του είδους Gallus gallus : 1,5 ευρώ ανά πτηνό. Άρθρο 6 Κλασική πανώλη των χοίρων και αφρικανική πανώλη των χοίρων 1. Τα προγράμματα για τον έλεγχο και την επιτήρηση: α) της κλασικής πανώλης των χοίρων που έχουν υποβληθεί από τη Βουλγαρία, τη Γερμανία, τη Γαλλία, το Λουξεμβούργο, την Ουγγαρία, τη Ρουμανία, τη Σλοβενία και τη Σλοβακία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. β) της αφρικανικής πανώλης των χοίρων που έχουν υποβληθεί από την Ιταλία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες ιολογικών και ορολογικών δοκιμών σε οικόσιτους χοίρους και αγριόχοιρους και, όσον αφορά τα προγράμματα της Βουλγαρίας, της Γερμανίας, της Γαλλίας, της Ρουμανίας και της Σλοβακίας, στο 50 % των δαπανών για την αγορά και διανομή εμβολίων και δολωμάτων για τον εμβολιασμό αγριόχοιρων και, για τη Ρουμανία, για τον εμβολιασμό επίσης οικόσιτων χοίρων και δεν υπερβαίνει τα ακόλουθα ποσά: α) 200 000 ευρώ για τη Βουλγαρία· β) 800 000 ευρώ για τη Γερμανία· γ) 550 000 ευρώ για τη Γαλλία· δ) 100 000 ευρώ για την Ιταλία· ε) 350 000 ευρώ για την Ουγγαρία· στ) 5 000 ευρώ για το Λουξεμβούργο· ζ) 2 500 000 ευρώ για τη Ρουμανία· η) 30 000 ευρώ για τη Σλοβενία· θ) 550 000 ευρώ για τη Σλοβακία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα 2,5 ευρώ ανά δοκιμή για τις δοκιμές ELISA. Άρθρο 7 Φυσαλιδώδης νόσος των χοίρων 1. Το πρόγραμμα για την εκρίζωση της φυσαλιδώδους νόσου των χοίρων που έχει υποβληθεί από την Ιταλία εγκρίνεται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % του κόστους των εργαστηριακών δοκιμών και δεν υπερβαίνει τα 500 000 ευρώ. Άρθρο 8 Γρίπη των πτηνών σε πουλερικά και άγρια πτηνά 1. Τα προγράμματα για επιθεωρήσεις γρίπης των πτηνών σε πουλερικά και άγρια πτηνά που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος για τη διενέργεια εργαστηριακών δοκιμών και ένα κατ’ αποκοπή ποσό για τη δειγματοληψία σε άγρια πτηνά, και δεν υπερβαίνει τα ακόλουθα ποσά: α) 90 000 ευρώ για το Βέλγιο· β) 70 000 ευρώ για τη Βουλγαρία· γ) 60 000 ευρώ για την Τσεχική Δημοκρατία· δ) 200 000 ευρώ για τη Δανία· ε) 500 000 ευρώ για τη Γερμανία· στ) 7 000 ευρώ για την Εσθονία· ζ) 60 000 ευρώ για την Ιρλανδία· η) 70 000 ευρώ για την Ελλάδα· θ) 350 000 ευρώ για την Ισπανία· ι) 200 000 ευρώ για τη Γαλλία· ια) 550 000 ευρώ για την Ιταλία· ιβ) 15 000 ευρώ για την Κύπρο· ιγ) 30 000 ευρώ για τη Λεττονία· ιδ) 40 000 ευρώ για τη Λιθουανία· ιε) 10 000 ευρώ για το Λουξεμβούργο· ιστ) 180 000 ευρώ για την Ουγγαρία· ιζ) 7 000 ευρώ για τη Μάλτα· ιη) 500 000 ευρώ για τις Κάτω Χώρες· ιθ) 50 000 ευρώ για την Αυστρία· κ) 80 000 ευρώ για την Πολωνία· κα) 200 000 ευρώ για την Πορτογαλία· κβ) 400 000 ευρώ για τη Ρουμανία· κγ) 55 000 ευρώ για τη Σλοβενία· κδ) 50 000 ευρώ για τη Σλοβακία· κε) 35 000 ευρώ για τη Φινλανδία· κστ) 280 000 ευρώ για τη Σουηδία· κζ) 380 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τις δοκιμές που καλύπτονται από τα προγράμματα δεν υπερβαίνουν κατά μέσο όρο τα ακόλουθα ποσά: α) : δοκιμή ELISA : 1 ευρώ ανά δοκιμή· β) : δοκιμασία ανοσοδιάχυσης σε αγάρ-γέλη : 1,2 ευρώ ανά δοκιμή· γ) : δοκιμή HI για H5/H7 : 12 ευρώ ανά δοκιμή· δ) : δοκιμασία απομόνωσης ιού : 30 ευρώ ανά δοκιμή· ε) : δοκιμή PCR : 15 ευρώ ανά δοκιμή· στ) : δειγματοληψία σε άγρια πτηνά : 20 ευρώ ανά δείγμα. Άρθρο 9 Μεταδοτικές σπογγώδεις εγκεφαλοπάθειες (ΜΣΕ), σπογγώδης εγκεφαλοπάθεια των βοοειδών (ΣΕΒ) και τρομώδης νόσος των προβάτων 1. Τα προγράμματα για την επιτήρηση των μεταδοτικών σπογγωδών εγκεφαλοπαθειών (ΜΣΕ) και για την εκρίζωση της σπογγώδους εγκεφαλοπάθειας των βοοειδών (ΣΕΒ) και της τρομώδους νόσου των προβάτων που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 100 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες ταχέων δοκιμών και κύριων μοριακών δοκιμών διάκρισης και στο 50 % των δαπανών που επιβαρύνουν κάθε κράτος μέλος για την αποζημίωση των κατόχων για την αξία των ζώων τους που θανατώνονται και καταστρέφονται στο πλαίσιο των προγραμμάτων τους για την εκρίζωση της ΣΕΒ και της τρομώδους νόσου και στο 50 % των δαπανών της γονοτυπικής ανάλυσης δειγμάτων και δεν υπερβαίνει τα ακόλουθα ποσά: α) 1 850 000 ευρώ για το Βέλγιο· β) 750 000 ευρώ για τη Βουλγαρία· γ) 920 000 ευρώ για την Τσεχική Δημοκρατία· δ) 1 850 000 ευρώ για τη Δανία· ε) 8 900 000 ευρώ για τη Γερμανία· στ) 220 000 ευρώ για την Εσθονία· ζ) 5 400 000 ευρώ για την Ιρλανδία· η) 2 000 000 ευρώ για την Ελλάδα· θ) 7 400 000 ευρώ για την Ισπανία· ι) 12 600 000 ευρώ για τη Γαλλία· ια) 4 100 000 ευρώ για την Ιταλία· ιβ) 1 800 000 ευρώ για την Κύπρο· ιγ) 230 000 ευρώ για τη Λεττονία· ιδ) 530 000 ευρώ για τη Λιθουανία· ιε) 105 000 ευρώ για το Λουξεμβούργο· ιστ) 990 000 ευρώ για την Ουγγαρία· ιζ) 24 000 ευρώ για τη Μάλτα· ιη) 2 900 000 ευρώ για τις Κάτω Χώρες· ιθ) 1 150 000 ευρώ για την Αυστρία· κ) 3 340 000 ευρώ για την Πολωνία· κα) 1 300 000 ευρώ για την Πορτογαλία· κβ) 1 300 000 ευρώ για τη Ρουμανία· κγ) 250 000 ευρώ για τη Σλοβενία· κδ) 860 000 ευρώ για τη Σλοβακία· κε) 750 000 ευρώ για τη Φινλανδία· κστ) 900 000 ευρώ για τη Σουηδία· κζ) 5 900 000 ευρώ για το Ηνωμένο Βασίλειο. 3. Η χρηματοδοτική συνδρομή της Κοινότητας για τα προγράμματα που αναφέρονται στην παράγραφο 1 αφορά τις διεξαχθείσες δοκιμές και τα ζώα που θανατώθηκαν και καταστράφηκαν και τα μέγιστα ποσά δεν υπερβαίνουν κατά μέσο όρο τα ακόλουθα ποσά: α) 5 ευρώ ανά δοκιμή, για τις δοκιμές που διεξάγονται στα βοοειδή όπως αναφέρεται στο παράρτημα III του κανονισμού (ΕΚ) αριθ. 999/2001· β) 30 ευρώ ανά δοκιμή, για τις δοκιμές που διεξάγονται στα αιγοπρόβατα όπως αναφέρεται στο παράρτημα III του κανονισμού (ΕΚ) αριθ. 999/2001· γ) 50 ευρώ ανά δοκιμή, για τις δοκιμές που διεξάγονται στις ελαφίδες όπως αναφέρεται στο παράρτημα III του κανονισμού (ΕΚ) αριθ. 999/2001· δ) 175 ευρώ ανά δοκιμή, για τις κύριες μοριακές δοκιμές διάκρισης που διεξάγονται όπως αναφέρεται στο παράρτημα X κεφάλαιο Γ σημείο 3.2 γ) i) του κανονισμού (ΕΚ) αριθ. 999/2001· ε) 10 ευρώ ανά γονοτυπική δοκιμή· στ) 500 ευρώ για κάθε βοοειδές· ζ) 70 ευρώ για κάθε πρόβατο ή αίγα που θανατώνεται και καταστρέφεται. Άρθρο 10 Λύσσα 1. Τα προγράμματα για την εκρίζωση της λύσσας που έχουν υποβληθεί από τη Βουλγαρία, τη Λιθουανία, την Ουγγαρία, την Αυστρία, την Πολωνία, τη Ρουμανία και τη Σλοβακία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες των εργαστηριακών δοκιμών και για την αγορά και διανομή εμβολίων και δολωμάτων για τα προγράμματα και δεν υπερβαίνει τα ακόλουθα ποσά: α) 790 000 ευρώ για τη Βουλγαρία· β) 1 100 000 ευρώ για τη Λιθουανία· γ) 780 000 ευρώ για την Ουγγαρία· δ) 270 000 ευρώ για την Αυστρία· ε) 4 450 000 ευρώ για την Πολωνία· στ) 500 000 ευρώ για τη Ρουμανία· ζ) 470 000 ευρώ για τη Σλοβακία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) : για δοκιμή ELISA : 8 ευρώ ανά δοκιμή· β) : για δοκιμή ανίχνευσης τετρακυκλίνης σε οστά : 8 ευρώ ανά δοκιμή. Άρθρο 11 Ενζωοτική λεύκωση των βοοειδών 1. Τα προγράμματα για την εκρίζωση της ενζωοτικής λεύκωσης των βοοειδών που έχουν υποβληθεί από την Εσθονία, τη Λιθουανία, τη Μάλτα και την Πολωνία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες εργαστηριακών δοκιμών και την αποζημίωση των κατόχων για την αξία των ζώων τους που έχουν σφαγεί στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 15 000 ευρώ για την Εσθονία· β) 20 000 ευρώ για τη Λιθουανία· γ) 500 000 ευρώ για τη Μάλτα· δ) 800 000 ευρώ για την Πολωνία. 3. Τα μέγιστα ποσά των δαπανών που επιστρέφονται στα κράτη μέλη για το πρόγραμμα που αναφέρεται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) : για δοκιμή ELISA : 0,5 ευρώ ανά δοκιμή· β) : για δοκιμή ανοσοδιάχυσης σε άγαρ-γέλη : 0,5 ευρώ ανά δοκιμή· γ) : για ζώο που έχει σφαγεί : 375 ευρώ ανά ζώο. Άρθρο 12 Ψευδολύσσα ή νόσος του Aujeszky 1. Τα προγράμματα για την εκρίζωση της ψευδολύσσας ή νόσου του Aujeszky που έχουν υποβληθεί από την Ισπανία, την Ουγγαρία και την Πολωνία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν τα κράτη μέλη που αναφέρονται στην παράγραφο 1 για τις εργαστηριακές δοκιμές στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 800 000 ευρώ για την Ισπανία· β) 80 000 ευρώ για την Ουγγαρία· γ) 2 500 000 ευρώ για την Πολωνία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο το 1 ευρώ ανά δοκιμή για τις δοκιμές ELISA. ΚΕΦΑΛΑΙΟ II ΠΟΛΥΕΤΗ ΠΡΟΓΡΑΜΜΑΤΑ Άρθρο 13 Λύσσα 1. Το δεύτερο έτος των πολυετών προγραμμάτων για την εκρίζωση της λύσσας που έχουν υποβληθεί από την Τσεχική Δημοκρατία, τη Γερμανία, την Εσθονία, τη Λεττονία, τη Σλοβενία και τη Φινλανδία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες των εργαστηριακών δοκιμών και για την αγορά και διανομή εμβολίων και δολωμάτων για τα προγράμματα και δεν υπερβαίνει τα ακόλουθα ποσά: α) 600 000 ευρώ για την Τσεχική Δημοκρατία· β) 325 000 ευρώ για τη Γερμανία· γ) 1 000 000 ευρώ για την Εσθονία· δ) 1 100 000 ευρώ για τη Λεττονία· ε) 370 000 ευρώ για τη Σλοβενία· στ) 100 000 ευρώ για τη Φινλανδία. 3. Τα μέγιστα ποσά των δαπανών που επιστρέφονται στα οικεία κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) : για δοκιμή ELISA : 8 ευρώ ανά δοκιμή· β) : για δοκιμή ανίχνευσης τετρακυκλίνης σε οστά : 8 ευρώ ανά δοκιμή. 4. Τα ποσά που δεσμεύονται για τα επόμενα έτη καθορίζονται σύμφωνα με την εκτέλεση του προγράμματος το 2009. Ενδεικτικά αναφέρονται τα ακόλουθα ποσά (σε ευρώ): Κράτος μέλος 2010 2011 2012 Τσεχική Δημοκρατία Γερμανία Λεττονία 1 250 000 Φινλανδία 100 000 Εσθονία 1 250 000 1 250 000 Σλοβενία 350 000 350 000 350 000 Άρθρο 14 Ψευδολύσσα ή νόσος του Aujeszky 1. Το δεύτερο έτος του πολυετούς προγράμματος για την εκρίζωση της ψευδολύσσας ή νόσου του Aujeszky που έχει υποβληθεί από το Βέλγιο εγκρίνεται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν το Βέλγιο για τη διενέργεια εργαστηριακών δοκιμών και δεν υπερβαίνει τα 175 000 ευρώ. 3. Τα μέγιστα ποσά των δαπανών που επιστρέφονται στο Βέλγιο για το πρόγραμμα που αναφέρεται στην παράγραφο 1 δεν υπερβαίνουν το 1 ευρώ ανά δοκιμή για τις δοκιμές ELISA. Άρθρο 15 Ενζωοτική λεύκωση των βοοειδών 1. Το δεύτερο έτος των πολυετών προγραμμάτων για την εκρίζωση της ενζωοτικής λεύκωσης των βοοειδών που έχουν υποβληθεί από την Ιταλία, τη Λεττονία και την Πορτογαλία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2009. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες εργαστηριακών δοκιμών και την αποζημίωση των κατόχων για την αξία των ζώων τους που έχουν σφαγεί στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 800 000 ευρώ για την Ιταλία· β) 55 000 ευρώ για τη Λεττονία· γ) 350 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) : για δοκιμή ELISA : 0,5 ευρώ ανά δοκιμή· β) : για δοκιμή ανοσοδιάχυσης σε άγαρ-γέλη : 0,5 ευρώ ανά δοκιμή· γ) : για ζώα που έχουν σφαγεί : 375 ευρώ ανά ζώο. 4. Τα ποσά που δεσμεύονται για το 2010 καθορίζονται σύμφωνα με την εκτέλεση του προγράμματος το 2009. Ενδεικτικά αναφέρονται τα ακόλουθα ποσά (σε ευρώ): α) 800 000 ευρώ για την Ιταλία· β) 55 000 ευρώ για τη Λεττονία· γ) 350 000 ευρώ για την Πορτογαλία. Άρθρο 16 Ασθένειες ζώων υδατοκαλλιέργειας Το πολυετές πρόγραμμα για την εκρίζωση της λοιμώδους αιμορραγικής σηψαιμίας (VHS) που έχει υποβληθεί από τη Δανία και το πρόγραμμα για την εκρίζωση του ιού του έρπητα του ψαριού σαζάνι (νόσος KHV) που έχει υποβληθεί από τη Γερμανία εγκρίνονται για την περίοδο από την 1η Ιανουαρίου 2009 έως την 31η Δεκεμβρίου 2013. ΚΕΦΑΛΑΙΟ III ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Άρθρο 17 Η αποζημίωση των κατόχων για την αξία των ζώων τους που έχουν θανατωθεί και καταστραφεί ή σφαγεί και για τα προϊόντα που έχουν καταστραφεί χορηγείται εντός προθεσμίας 90 ημερών από τη σφαγή ή τη θανάτωση και καταστροφή του ζώου ή την καταστροφή των προϊόντων ή την προσκόμιση της συμπληρωμένης αίτησης από τον κάτοχο. Το άρθρο 9 παράγραφοι 1, 2 και 3 του κανονισμού (ΕΚ) αριθ. 883/2006 της Επιτροπής (11) εφαρμόζεται στις πληρωμές αποζημίωσης που πραγματοποιούνται μετά τη λήξη της προθεσμίας των 90 ημερών. Άρθρο 18 1. Οι δαπάνες που υποβάλλονται από τα κράτη μέλη για κοινοτική χρηματοδοτική συνδρομή εκφράζονται σε ευρώ και δεν περιλαμβάνουν φόρο προστιθέμενης αξίας και άλλους φόρους. 2. Σε περίπτωση που οι δαπάνες ενός κράτους μέλους είναι σε άλλο νόμισμα εκτός του ευρώ, το ενδιαφερόμενο κράτος μέλος τις μετατρέπει σε ευρώ βάσει της τελευταίας ισοτιμίας της Ευρωπαϊκής Κεντρικής Τράπεζας πριν από την πρώτη ημέρα του μήνα κατά τον οποίο το κράτος μέλος υποβάλλει τη σχετική αίτηση. Άρθρο 19 1. Η χρηματοδοτική συνδρομή της Κοινότητας για τα προγράμματα που αναφέρονται στα άρθρα 1 έως 16 χορηγείται υπό την προϋπόθεση ότι τα οικεία κράτη μέλη: α) εφαρμόζουν τα προγράμματα σύμφωνα με τις σχετικές διατάξεις του κοινοτικού δικαίου, συμπεριλαμβανομένων των κανόνων ανταγωνισμού και ανάθεσης των δημόσιων συμβάσεων· β) θέτουν σε ισχύ έως την 1η Ιανουαρίου 2009 το αργότερο τις αναγκαίες νομοθετικές, κανονιστικές και διοικητικές διατάξεις για την εφαρμογή των προγραμμάτων που αναφέρονται στα άρθρα 1 έως 16· γ) διαβιβάζουν στην Επιτροπή έως τις 31 Ιουλίου 2009 το αργότερο τις ενδιάμεσες τεχνικές και οικονομικές εκθέσεις για τα προγράμματα που αναφέρονται στα άρθρα 1 έως 16 σύμφωνα με το άρθρο 24 παράγραφος 7 στοιχείο α) της απόφασης 90/424/ΕΟΚ· δ) όσον αφορά τα προγράμματα που αναφέρονται στο άρθρο 8, υποβάλλουν, ανά τρίμηνο, μέσω του συστήματος σε απευθείας σύνδεση (on-line) της Επιτροπής, έκθεση στην Επιτροπή σχετικά με τα θετικά και τα αρνητικά αποτελέσματα των ερευνών στο πλαίσιο της επιτήρησης των πουλερικών και των άγριων πτηνών, και διαβιβάζουν τα αποτελέσματα αυτά εντός προθεσμίας τεσσάρων εβδομάδων από το τέλος του μήνα που καλύπτει η έκθεση· ε) για τα προγράμματα που αναφέρονται στα άρθρα 1 έως 16, υποβάλλουν στην Επιτροπή, έως τις 30 Απριλίου 2010 το αργότερο, σύμφωνα με το άρθρο 24 παράγραφος 7 στοιχείο β) της απόφασης 90/424/ΕΟΚ, τελική έκθεση σχετικά με την τεχνική εκτέλεση του προγράμματος η οποία συνοδεύεται από τεκμηριωμένα αποδεικτικά στοιχεία όσον αφορά τις δαπάνες του οικείου κράτους μέλους και τα αποτελέσματα που επιτεύχθηκαν κατά την περίοδο από την 1η Ιανουαρίου 2009 έως την 31η Δεκεμβρίου 2009· στ) για τα προγράμματα που αναφέρονται στα άρθρα 1 έως 16, εφαρμόζουν αποτελεσματικά το πρόγραμμα· ζ) για τα προγράμματα που αναφέρονται στα άρθρα 1 έως 16, δεν υποβάλλουν περαιτέρω αιτήσεις για κοινοτική συνδρομή για τα μέτρα αυτά και δεν είχαν στο παρελθόν υποβάλει ανάλογες αιτήσεις. 2. Όταν ένα κράτος μέλος δεν συμμορφώνεται με την παράγραφο 1, η Επιτροπή μειώνει την κοινοτική χρηματοδοτική συνδρομή λαμβάνοντας υπόψη τη φύση και τη σοβαρότητα της παράβασης αλλά και την οικονομική ζημία για την Κοινότητα. Άρθρο 20 Η παρούσα απόφαση εφαρμόζεται από την 1η Ιανουαρίου 2009. Άρθρο 21 Η παρούσα απόφαση απευθύνεται στα κράτη μέλη. Βρυξέλλες, 28 Νοεμβρίου 2008.

[Source: multi_eurlex | Tokens: 29765]